**Критерии за рецензиране**

След първоначална редакторска преценка и разпределение, всички постъпили ръкописи се подлагат на двойно сляпо рецензиране от анонимни експерти в съответната научна област. Редакционният екип определя следните **критерии**, на които трябва да отговарят научните статии, предлагани за публикация в изданието:

**1. Структура и организация на доклада:**

Структура на доклада – части:

въведение, цел, материали и методи, резултати и обсъждане, заключение и благодарности.

1.1.Целта/ тезата на изследването е изразена ясно във въведението.

1.2.Изследването се опира на съответната литература, свързана с предмета на изследването.

1.3.Значението на получените резултати е категорично формулирано. Посочен е приносът на проучването за науката или практиката в съответната или близка научна област.

1.4.Използваната научна литература по изследвания проблем е актуална, съдържа достатъчно литературни източници и е свързана с предмета на изследването; да се избягват самоцитиранията.

1.5.Препоръчително е източниците, включени в списъка с литература, да бъдат научни публикации в списания или сборници от конференции, индексирани в Google Scholar.

**2. Съдържание**

2.1.Изследването е оригинално; представя нови идеи, нови методи, нови факти или различни от известните до този момент подходи; провокира дискусия.

2.2.Проблемите са разгледани задълбочено и балансирано.

2.3.Изследователските методи са подходящи и обезпечават надеждни резултати.

2.4.Данните/статистиката/ и доказателствата са проверени, ясно и логично са представени.

2.5.Съдържателният анализ съответства на логиката на изследването и заключенията.

2.6.Резултатите са представени ясно и убедително.

2.7.Направените изводи и заключения са подкрепени от наличните данни, логични са и са безпристрастни.

2.8.Изследването има научен апарат, включващ най-новите постижения в съответната област. Използваните източници са представени в литературата съобразно библиографския стандарт, справките в текста са индексирани точно.

2.9.Ще бъде извършена проверка дали ръкописът е оригинален и авторски.

**3.Структура и език**

3.1.Ръкописът има логическа и смислова свързаност между частите и подчастите: обект, предмет, задачи, методи, етапи на изследването, изводи, обобщение.

3.2.Стилът е ясен и стегнат, използвани са книжовни форми на езика, текстът е граматически точен.

3.3.Заглавието е конкретно и отговаря на съдържанието.

3.4.Резюмето отразява кратко и ясно основното съдържание и научния принос на доклада.

3.5.Въведението съдържа изследователски цели и задачи, теза, методи, литературен преглед, значимост и принос на изследването към теорията и/или практиката.

3.6.Всички фигури, диаграми, таблици и снимки са подходящи; имат обозначение и номерация; данните в тях са интерпретирани правилно.

3.7.Използва се необходимата научна терминология; термините, символите и концепциите са дефинирани точно.

Всяка рецензия завършва с мотивирано предложение измежду следните възможности:

Докладът да се публикува както е предаден.

Докладът да се публикува след корекции.

Докладът да не се публикува.